அப்போது நான் இந்த முடிவில் எனக்கு ஒரு துளியேனும் உடன்பாடு இல்லை என்றும், இந்த இனவாத கருத்தை என்னால் சுனிமெல்லிடம் தெரிவிக்க முடியாது என்றும் சொன்னேன். இதனால் சுனிமெல்லுக்கு இதனை தெரிவிக்க கேசவன் வவுனியா அனுப்பப்பட்டார். கேசவன் வவுனியா வந்து என்னுடன் இருந்த சுனிமெல்லிடம் இதனை தெரிவித்த போது, தோழர் சுனிமெல் கொதித்தெழுந்து "நீங்கள் பச்சை இனவாதிகள்" என்று கூறிவிட்டு, தான் இறந்தாலும் பரவாயில்லை தென்னிலங்கை செல்கிறேன் என்று புறப்பட அவரை வண்ணன்(புலேந்திரன்-இங்கிலாந்து) பஸ்ஸில் ஏற்றி தென்னிலங்கைக்கு அனுப்பி வைத்தார். ரகுமான்ஜான் எவ்வாறு சுனிமெல்லுடன் நடந்து கொண்டார் என்பது பற்றிய உண்மைகளை வவுனியா வண்ணன் (புலேந்திரன்-இங்கிலாந்து), தீப்பொறி கபிலன்(இந்தியா), தீப்பொறி தவராசா (வவுனியா) தீப்பொறி யோகன் (வவுனியா) ஆகியோரிடம் கேட்டறிந்து கொள்ளலாம். இதற்கு பிறகும் ரகுமான்ஜான் தன்னை "முன்னேறிய பிரிவினர்" என்று கூறி "புரட்சி" பற்றி பேசுவது முரண்நகைக்கு உரியது.